Яраслаў Качынскі

**Яраслаў Аляксандар Качынскі** (; нарадзіўся 18 чэрвеня 1949 году ў Варшаве) — польскі праўнік і палітык.

Сын Раймунда й Ядвігі зь Ясевічаў. Меў брата блізьнюка Леха. У 1962 годзе разам з братам гралі ролю *Яцка* (Лех Качынскі) і *Плацка* (Яраслаў Качынскі) у экранізацыі аповесьці Карнэля Макушынскага «*Аб двух, якія скралі месяц*» рэжысэра Яна Баторыя.

## Адукацыя
У дзяцінстве Лех Качынскі наведваў XLI агульнаадукацыйны ліцэй імя Яўхіма Лялевеля ў Варшаве, у 1967 годзе скончыў XXXIII агульнаадукацыйны ліцэй у Варшаве. У 1971 годзе скончыў факультэт права й адміністрацыі Варшаўскага ўнівэрсытэту. У 1971 годзе быў прыняты на аплікацыю пракурорскаю, але яе не пачаў. У 1976 годзе абараняў доктарскую дысэртацыю на Варшаўскім унівэрсытэце.

## Праца
У 1971—1981 гадох быў працаўнікам навуковым, у гадох — 1982—1983 — бібліятэкарам на ўнівэрсытэце. У 1989–1990 гадох быў рэдактарам газэты «Салідарнасьць». У 1990 годзе быў адным з заснавальнікаў «Фонду прэсавага Салідарнасьць». У 1994—1997 гадох быў кіраўнікам аддзелу выдавецтва ў ОАО.

## Апазыцыйная дзейнасьць за часам ПНР
Удзельнічаў у студэнцкіх маніфэстацыях у 1968 годзе. З 1976 году супрацоўнічаў з Камітэтам аховы працоўных. З 1979 году пісаў у нелегальным пісьме. З 1980 годзе быў сябрам прафсаюзу «Салідарнасьць», быў кіраўнікам сэкцыі праўнікаў у рэгіёне мазавецкім. За часам ваеннага палажэньня ня быў інтэрнаваны. Супрацоўнічаў з Камітэтам Хэльсынскім, Часавым каардынацыйным камітэтам «Салідарнасьці» (нелегальнымі ўладамі «Салідарнасьці»), з 1986 году кіраваў бюро сацыяльна-палітычным ЧКК Салідарнасьці, з 1987 году быў сэкрэтэрам Краёвай выканаўчай камісіі Салідарнасьці. За часам забастовак у суднавэрфі ў 1988 годзе быў дарадчыкам працоўных. Быў удзельнікам круглага сталу і кааліцыйных дагавораў, якія дазволілі стварыць першы некамуністычны ўрад у камуністычным блёку.

## Палітычная дзейнасьць пасьля 1989 году
У 1990—1991 гадох быў міністрам стану і кіраўніка канцылярыі (адміністрацыі) прэзыдэнта Леха Валэнсы. У 1990 году быў адным з заснавальнікаў і да 1998 году — кіраўніком партыі Пагадненьне цэнтру. У 2001 годзе Яраслаў Качынскі быў адным са стваральнікаў польскай партыі Права і справядлівасьць. З 2003 году зьяўляецца яе другім кіраўніком (пасьля брата).

Быў абраны сэнатарам у першых дэмакратычных і свабодных выбарах да Сэнату (кадэнцыя 1989—1991). Пасьля быў дэпутатам Сойму І, ІІІ, IV, V і VI скліканьняў (1991—1993, 1997—2001, 2001—2005, 2005—2007, з 2007). У выбарах 2005 году яго партыя атрымала большасьць і стварыла ўрад. 14 ліпеня 2006 году, пасьля адстаўкі Казімера Марцінкевіча, сам стаў прэм’ер-міністрам (да восені 2007 году).

Пасьля сьмерці брата ў смаленскай катастрофе балятаваўся на датэрміновых прэзыдэнцкіх выбарах. У другім туры сустракаўся з Браніславам Камароўскім, атрымаў 7 919 134 галасоў (46,99%) і ня быў абраны.

## Крыніцы

## Бібліяграфія
* *Odwrotna strona medalu*. Z Jarosławem Kaczyńskim rozmawia Teresa Bochwic, Oficyna Wydawnicza "Most", Wydawnictwo Verba, Warszawa 1991, 152 s. . 
* Jacek Kurski, Piotr Semka, *Lewy czerwcowy. Mówią: Kaczyński, Macierewicz, Parys, Glapiński, Kostrzewa-Zorbas*, Editions Spotkania, Warszawa 1993, 256 s. . 
* *Czas na zmiany. Z Jarosławem Kaczyńskim rozmawiają Michał Bichniewicz i Piotr Rudnicki*, Editions Spotkania, Warszawa 1993, 192 s. . 
* *Opozycja w PRL. Słownik biograficzny 1956-89* (red. nacz. Jan Skórzyński), tom 1, wyd. Ośrodek Karta, Warszawa 2000, s. 139–140 (Andrzej Talaga). . 
* ''O dwóch takich... Alfabet braci Kaczyńskich. Rozmawiali Michał Karnowski i Piotr Zaremba', Wydawnictwo M, Kraków 2006, s. 300. . 

## Вонкавыя спасылкі
* Афіцыйная старонка

Катэгорыя:Нарадзіліся ў Варшаве
Катэгорыя:Польскія акторы
Катэгорыя:Двайняты
Катэгорыя:Дзеці-акторы
Катэгорыя:Акторы-палітыкі
Катэгорыя:Выпускнікі Варшаўскага ўнівэрсытэту
Катэгорыя:Польскія юрысты
Катэгорыя:Супрацоўнікі Адміністрацыі прэзыдэнта Польшчы
Катэгорыя:Сэнатары Польшчы
Катэгорыя:Сябры партыі «Права і справядлівасьць»
Катэгорыя:Дэпутаты Сойму Польскай Рэспублікі
Катэгорыя:Прэм’ер-міністры Польшчы
Катэгорыя:Кандыдаты ў прэзыдэнты Польшчы